stanford-oval/wikipedia huggingface dataset:
Tusculanum

| Tusculanum |
| --- | --- |
 Cicero huvilallaan Tusculumissa. William Turnerin maalaus, 1839.
Sijainti:  Tusculum, Latium, Latium et Campania, Italia
Rakennustyyppi:  huvila
Valmistumisvuosi:  1. vuosisata eaa.
 
Lisää rakennusartikkeleitaArkkitehtuurin teemasivulla
Tusculanum oli antiikin aikainen huvila Tusculumin kaupungissa Italiassa. Se tunnetaan Ciceron huvilana, joka oli hänen suosikkipaikkansa vapaa-ajanviettoon ja jossa hän todennäköisesti kirjoitti suuren osan filosofisista teoksistaan ja erityisesti kaupungista nimensä saaneen teoksen Keskusteluja Tusculumissa.
Sijainti

Huvilan sijainnista on keskusteltu paljon. Osa tutkijoista on sijoittanut sen nykyiseen Grotta Ferrataan ja osa Villa Rufinellaan. Kumpikin sijaitsee Tusculumin länsipuolella, mutta viimeksi mainittu lähempänä kaupunkia ja kukkulalla, kun taas Grotta Ferrata sijaitsee tasangolla. Antiikin lähteiden perusteella huvila sijaitsi lähellä Luculluksen ja Gabiniuksen huviloita, jotka olivat Tusculumin huomattavimmat, ja siksi myös sen voidaan olettaa sijainneen kaupungin länsipuolella. Horatius sanoo Ciceron huvilan olleen Tusculumin kukkulan ”ylemmillä puolilla” (ad latera superiora), joten se tuskin olisi sijainnut tasangolla, ja näin Grotta Ferrata ei vaikuta sopivalta paikalta. Myös monikko latera viittaa paremmin Villa Rufinellaan, jossa kukkulalla on kaksi harjannetta.
Historia

Ciceron huvila kuului alun perin Sullalle. Cicero käytti sitä erityisesti julkisuudesta vetäydyttyään. Kuten sanottua, huvila oli lähellä Luculluksen huvilaa, ja Cicero kävi usein omakätisesti lainaamassa kirjoja naapuriltaan. Se oli myös lähellä konsuli Gabiniuksen huvilaa, joka sijaitsi myös Tusculumin kukkulalla, todennäköisesti nykyisen Villa Falconierin paikalla. Puheessaan Pro Sestio Cicero sanoo, että hänen huvilansa oli pelkkä mökki verrattuna Gabiniuksen huvilaan, vaikkakin Gabinius oli kuvannut sitä sanalla pictam (”maalattu”) pyrkiessään herättämään kateutta Ciceroa kohtaan. Ciceron omista teoksista käy kuitenkin ilmi, ettei hän elänyt julkisuudesta vetäytymisensä jälkeenkään missään köyhyydessä. Summat, jotka hän käytti Tusculanumiin sekä toiseen Pompejissa olleeseen huvilaansa saivat hänet suuriin velkoihin. Toisessa kirjeessä hän valittaa, että konsulit arvottivat huvilan vain quingentis millibus (500 000) eli 4 000 l ja 5 000 l välille.
Ciceron huvilaan viitaten ”Tusculanum” tai kaupungin nimi ”Tusculum” merkitsee nykyisin vertauskuvallisesti paikkaa, jossa tieteen tai taiteen harjoittaja voi työskennellä häiriintymättä.
Rakennus

Ciceron omien kuvausten mukaan rakennuskokonaisuuteen kuului kaksi gymnasionia, joista ylemmän nimi oli Lyceum Aristoteleen Lykeioniin viitaten, ja jossa Cicerolla oli tuon esikuvansa tapaan tapana kävellä ja keskustella aamupäivisin, ja johon kuului kirjasto; ja alempi, jonka nimi oli Academia Platonin Akatemiaan viitaten, ja jossa saattoi kävellä varjossa kuten Platonin puutarhassa. Viimeksi mainittu sijaitsi mahdollisesti Villa Rufinellan Casinon paikalla. Kumpikin oli koristeltu marmori- ja pronssipatsailla. Huvilassa oli myös pieni atrium (atriolum), pieni pylväikkö, jossa oli eksedroja, kylpylä, katettu kävelykäytävä (tecta ambulatiuncula) sekä horologion.
Huvilan mahdolliselta paikalta Villa Rufinellasta on löydetty joitakin jäänteitä vuonna 1741, mukaan lukien mosaiikkilattiaa. Löytöihin lukeutuu myös aurinkokello, joka voisi olla mainittu horologion. Eräät rauniot tunnetaan nykyisin nimellä Scuola di Cicerone. Ne koostuvat pitkästä käytävästä ja kahdeksasta kammiosta, ja ovat todennäköisesti olleet jonkun rakennuksen alakerran varastotiloja.
Unelmien naapuri

| Unelmien naapuri> The Girl Next Door |
| --- | --- |
 Elokuvan DVD -painoksen kansikuva.
Ohjaaja:  Luke Greenfield
Käsikirjoittaja:   Stuart Blumberg  David T. Wagner  Brent Goldberg  Luke Greenfield (ei merkitty)  Chris McKenna (ei merkitty) 
Tuottaja:   Harry Gittes  Charles Gordon  Marc Sternberg 
Säveltäjä:  Paul Haslinger
Kuvaaja:  Jamie Anderson
Leikkaaja:  Mark Livolsi
Pääosat:   Emile Hirsch  Elisha Cuthbert  Timothy Olyphant 
Valmistustiedot
Valmistusmaa:   Yhdysvallat
Tuotantoyhtiö:  Regency Enterprises New Regency Pictures Daybreak Epsilon Motion Pictures
Levittäjä:  20th Century Fox
Ensi-ilta:   9. huhtikuuta 2004
Kesto:  105 minuuttia
Alkuperäiskieli:  englanti
Tuotto:  30 411 183 $
Aiheesta muualla
IMDb 
Elonet
AllMovie
Infobox OKNimi-testi OK: 
Unelmien naapuri (engl. The Girl Next Door) on yhdysvaltalainen komediaelokuva vuodelta 2004. Se kertoo kunnianhimoisesta opiskelijapojasta, joka on alkamassa seurustella naapurintytön kanssa, kun kuulee tämän olevan entinen pornonäyttelijä.  Hän sekaantuu monenlaisiin petoksiin, uhkailuun, kiristykseen ja muuhun rikolliseen toimintaan.
Pääosissa

| 0 | 1 | 2 |
| --- | --- | --- |
|   Emile Hirsch   | … |   Matthew Kidman   |
|   Elisha Cuthbert   | … |   Danielle Clark   |
|   Timothy Olyphant   | … |   Kelly Simon   |
|   James Remar   | … |   Hugo Posh   |
|   Paul Dano   | … |   Klitz   |
|   Chris Marquette   | … |   Eli Brooks   |
|   Sunny Leone   | … |     |
Tuupovaaran Urheilijat (salibandy)

| Tuupovaaran Urheilijat (salibandy) |
| --- | --- |

Perustettu:  1991
Paikkakunta:  Joensuu
Kotihalli:  Joensuu-areena
– Kapasiteetti:  1800
Naisten sarjataso:  Salibandyliiga
Naisten päävalmentaja:  Mika Saastamoinen
Tuupovaaran Urheilijat (lyh- TuuU) on joensuulainen urheiluseura, jonka alaisuudessa toimii salibandyjaosto, joka aloitti toimintansa vuonna 1991. Jaosto panostaa naisten ja tyttöjen salibandytoimintaa Pohjois-Karjalan alueella. Naisten edustusjoukkue pelaa kaudella 2009–2010 Suomen korkeinta sarjatasoa salibandyliigaa. Seuralla on myös toinen naisten joukkue TuuU II, joka pelaa II-divisioonassa. Juniori-ikäluokissa seuralla on joukkueet tyttöjen A- ja C-ikäluokissa.
Historia

TuuU aloitti salibandysarjoissa vuonna 1991, kun seuran miesten edustusjoukkue ja A-pojat aloittivat toimintansa. Naisten toiminta alkoi vuonna 1995 II-divisioonasta. A-pojissa TuuU saavutti SM-hopeaa kausilla 1991–1992 ja 1992–1993. Miehet nousivat keväällä 1993 II-divisioonaan. Edelleen joukkue nousi kauden 1995–1996 päätteeksi I-divisioonaan kukistamalla karsinnoissa TPS:n. Miehet pelasivat kaikkiaan neljä kautta I-divisioonassa vuosina 1996–2000. Uutta vauhtia haettiin alasarjoista, joukkue nousi II-divisioonaan 2005 ja pelasi siellä kausilla 2005–2008.
Aiheesta muualla

Seuran kotisivu (Arkistoitu – Internet Archive)
Naisten joukkuekortti salibandyliigan sivuilla (Arkistoitu – Internet Archive)
Unicef-kävely

Unicef-kävely on kävelytapahtuma, jonka järjestää Unicef. Tapahtuma on lähtöisin Alankomaista. Suomessa tapahtuma on järjestetty vuodesta 1998 lähtien, ja siihen osallistuu Suomessa vuosittain lähes 200 000 lasta ja nuorta.
Aiheesta muualla

UNICEF-kävely
Usoljen piiri

Usoljen piiri Permin aluepiirin kartalla.
Usoljen piiri (ven. Усо́льский райо́н, Usolski raion) on kunnallinen itsehallintoalue Permin aluepiirissä Venäjällä. Vuonna 1940 perustetun piirin pinta-ala on 4 666 neliökilometriä. Asukkaita on 13 700 henkeä (vuonna 2009).
Usoljen piiri sijaitsee Permin aluepiirin keskiosassa. Pohjoisessa se rajoittuu Solikamskin, idässä Aleksandrovskin, etelässä Dobrjankan ja Jusvan sekä lännessä Kudymkarin ja Kosan piireihin. Piirin keskellä sijaitsee Bereznikin kaupunkipiirikunta. Pinta-alasta noin 70 % on metsää. Hyötykaivannaisia ovat öljy, kaliumin ja magniumin suolat, kalkkikivi ja keraaminen savi. Kama-joen muodostama Kaman tekojärvi jakaa piirin kahteen osaan.
Piiriin kuuluu Usoljen kaupunki ja viisi maalaiskuntaa: Berezovka, Orjol, Pyskor, Romanovo ja Troitskoje (keskuspaikka Železnodorožnyi). Hallinnollinen keskus on Usolje. Asutuskeskuksia on yhteensä 76.
Asukkaista on vuoden 2002 väestönlaskennan mukaan 93,8 % venäläisiä, 1,7 % komipermjakkeja ja 1,4 % tataareja. Kaupunkiväestön osuus on 51,6 %.
Suurin veronmaksaja on öljynporausta harjoittava Lukoil-Perm. Seudulla on myös metsä-, puunjalostus- ja huonekaluteollisuutta. Maatalous on erikoistunut maidon ja lihan tuotantoon. Myös matkailua on pyritty kehittämään.
Piirissä toimii lasten taidekoulu, kirjastolaitos, kulttuuri- ja vapaa-ajankeskuksia sekä historiallinen ja rakennustaiteellinen museo. Paikallislehtenä ilmestyy Usolskaja gazeta (”Usoljen lehti”).
Seudulla on useita arkeologisia muistomerkkejä. Nähtävyyksiin kuuluvat maalaiskylien kirkot sekä Usoljen ja Orjolin historialliset rakennukset.
Aiheesta muualla

Kuvia tai muita tiedostoja aiheesta Usoljen piiri Wikimedia Commonsissa
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Usonia

Usonia on käsite, jonka arkkitehti Frank Lloyd Wrightin omaksui käsitteiden America ja New World ('uusi manner') tilalle tarkoittamaan Yhdysvaltoja. Siitä johdettua adjektiivia Usonian hän käytti yhdysvaltalaisesta maisemasta ja kaupunkisuunnittelusta ensi kerran kirjoituksessaan vuonna 1927. Syynä sanan kehittämiseen oli se, että englannin kielessä ei ole adjektiivivastinetta sanalle USA (Yhdysvallat). Termi on kirjainlyhenne sanoista United States of America.
Termin on luonut James Duff Law 1800-luvulla ja julkaissut kirjassaan Here and There in Two Hemispheres (1903). Vaihtoehtona esitettiin myös muotoa Usona, mutta hän piti parempana muotoa, jossa on i-kirjain. Hän kirjoittaa: "meillä ei ole oikeutta käyttää itsestämme sanaa amerikkalainen".
Aiheesta muualla

Kuvia tai muita tiedostoja aiheesta Usonia Wikimedia Commonsissa
X (Ed Sheeranin albumi)
Kaupallinen menestys

x debytoi Sheeranin esikoisalbumin + tavoin Britannian albumilistan ykkösenä. Albumi oli Britannian listaykkönen yhteensä 13 viikon ajan, ja se rikkoi aiemmin Adelen 21-albumin nimissä olleen ennätyksen pisimpään listaykkösenä pysyneenä albumina. Kaiken kaikkiaan albumi on ollut Britannian albumilistalla 222 listaviikon ajan, joista 99 viikkoa kymmenen parhaan joukossa. x myi ensimmäisellä viikollaan 180 000 kappaletta, mikä rikkoi Coldplayn Ghost Stories -albumin asettaman vuoden 2014 nopeimmin myydyn albumin ennätyksen. x oli Britanniassa vuoden 2014 myydyin albumi: se ylitti viisinkertaisen platinalevyn rajan ja myi yli 1 689 000 kappaletta. British Phonographic Industryn tilaston mukaan x on ylittänyt Britannian platinalevyn rajan (300 000 kappaletta) yksitoista kertaa.
x oli Sheeranin uran ensimmäinen listaykkönen Yhdysvalloissa, jossa se debytoi Billboard 200 -listan ykkösenä myytyään julkaisuviikollaan 210 000 kappaletta. Albumi on viettänyt Billboard 200 -listalla yhteensä 222 listaviikkoa. Albumi ylitti kaksinkertaisen platinalevyn rajan Yhdysvalloissa vuoden 2015 joulukuussa ylitettyään kahden miljoonan myydyn kappaleen rajan. Vuoden 2017 heinäkuussa albumin kappaleet olivat keränneet Yhdysvalloissa yli 1,51 miljardia toistoa eri suoratoistopalveluiden kautta. Kanadassa albumi debytoi niin ikään albumilistan ykkösenä, ja se oli Kanadassa vuoden neljänneksi eniten myynyt albumi 133 000 kappaleen myyntilukemallaan.
Australiassa x vietti kahdeksan peräkkäistä listaviikkoa ykkösenä ja myi 490 000 kappaletta. Albumi putosi Australian albumilistan kymmenen parhaan joukosta vasta vuoden 2015 lokakuussa, ja siitä tuli marraskuussa 2015 kaikkien aikojen ensimmäinen albumi, jonka Australian Recording Industry Association on sertifioinut timanttilevyksi (500 000 myytyä kappaletta). Irlannin albumilistan kärkikymmenikössä x vietti yhteensä 156 listaviikkoa eli yli kolme vuotta. Se oli Irlannin listaykkönen 24 viikon ajan. Albumi vietti listan kymmenen parhaan joukossa yli kaksi vuotta (yhteensä 104 viikkoa) myös Tanskassa, Uudessa-Seelannissa ja Australiassa. x oli Australian, Tanskan, Irlannin ja Britannian kärkikymmenikössä yhteensä viitenä peräkkäisenä vuonna (2014–2018), ja Alankomaiden, Uuden-Seelannin, Norjan ja Ruotsin kärkikymmenikössä neljänä peräkkäisenä vuonna (2014–2017).
International Federation of the Phonographic Industryn julkaiseman tilaston mukaan x oli vuoden 2014 maailman kolmanneksi myydyin albumi myytyään julkaisuvuonnaan 4,4 miljoonaa kappaletta. Vuonna 2015 se oli toiseksi myydyin albumi kolmen ja puolen miljoonan kappaleen myynnillään. Albumi on näin ollen myynyt maailmanlaajuisesti yli kymmenen miljoonaa kappaletta.
Arvostelumenestys

Kriitikoiden keskuudessa x sai positiivisen vastaanoton. Metacritic-sivustolla albumi on saanut 67 pistettä sadasta perustuen eri julkaisujen kirjoittamiin arvosteluihin. The Daily Telegraphin Neil McCormick antoi albumille täydet viisi tähteä, ja AllMusic-sivuston Stephen Thomas Erlewine kolme ja puoli tähteä viidestä. Erlewine nosti arvostelussaan esille Sheeranin hip hop -elementtien käytön, joiden hän kirjoitti esimerkiksi ”antavan musiikille miellyttäviä piirteitä”. AllMusicin Jon O'Brien kuvaili albumin ”sisältävän Sheeranin akustisen musiikin ja hip hop -soundin yhdistelmän, mutta tuovan esiin myös R&B-tunnetta ja suoraviivaista popia.” The A.V. Club -sivuston Annie Zaleski antoi albumin arvosanaksi B ja kommentoi Sheeranin osoittavan musiikillaan ”kasvamisen olevan sotkuista ja rankkaa” mutta myös viestivän, että kypsyys ja itseluottamus vievät elämässä pitkälle. Entertainment Weeklyn Melissa Maerz antoi albumin arvosanaksi niin ikään B. Los Angeles Timesin Randall Roberts, joka antoi albumille kaksi ja puoli tähteä viidestä, kutsui albumin musiikin olevan ”taitavasti tehtyä, anteliasta ja hauskaa”. The Guardianin Alex Petridis antoi arviossaan albumille neljä tähteä viidestä ja kehui Sheeranin ”koettelevan albumilla tekemisensä rajoja itsevarmasti.”
Billboardin Jason Lipshutz antoi albumille 81/100 pistettä, ja kuvaili Sheeranin olevan albumilla ”nälkäinen ja vaistoihinsa luottava artisti, joka tekee kaiken mahdollisen noustakseen uudelle tasolle.” Q-lehden John Aizlewood antoi albumille neljä tähteä viidestä ja kuvaili, että Sheeranin tapa tuoda albumille monia yhteistyökumppaneita olisi voinut olla ”mahdollisesti hölmö ratkaisu”, jossa Sheeran kuitenkin onnistuu. USA Todayn Brian Mansfield sanoi albumin olevan ”harvinainen, koska se sekä tyydyttää että samanaikaisesti nostattaa odotuksia” tulevan varalle. The Boston Globen Sarah Rodman kehui albumia hyväksi ja kuvasi Sheeranin olevan albumilla elementissään.
Kappaleet

One – 4.12
I'm A Mess – 4.04
Sing – 3.55
Don't – 3.39
Nina – 3.45
Photograph – 4.19
Bloodstream – 5.00
Tenerife Sea – 4.01
Runaway – 3.25
The Man – 4.10
Thinking Out Loud – 4.41
Afire Love – 5.14
Arviot

Metacritic: 67/100
Allmusic:
Rolling Stone:
Aiheesta muualla

X discogs.com -sivustolla
Sheeran x-kiertueen konsertissa Wembleyn stadionilla vuonna 2015.
Unibet Arena

| Unibet Arena |
| --- | --- |
 Unibet Arena vuonna 2023
Rakennuksen tiedot
Sijainti:  Tallinna, Viro
Koordinaatit:  59°25.567′N, 24°38.850′E
Rakennustyöt aloitettu:  7. heinäkuuta 2000
Avattu:  marraskuu 2001
Arkkitehti:  Esa Viitanen (Pro Ark OY) Andres Kariste (North Project AS)
Pääurakoitsijat:  Lemminkäinen Eesti AS
Aiemmat nimet:  Saku Suurhall (2001–2022)
Katsojakapasiteetti
 7 200 istumapaikkaa, konserteissa 10 000 
Lisää rakennusartikkeleitaArkkitehtuurin teemasivulla
Unibet Arena (aiemmin Saku Suurhall) on Viron suurin areena. Halli on rakennettu vuonna 2001.  Hallissa järjestetään urheilutapahtumia ja konsertteja.  Vuoden 2002 Eurovision laulukilpailu järjestettiin siellä.
Aiheesta muualla

Unibet Arena
| 0 | 1 | 2 |
| --- | --- | --- |
| Edeltäjä: Parken | Eurovision laulukilpailun isäntäareena 2002 | Seuraaja: Skonto-areena |
Vain elämää

Vain elämää voi tarkoittaa ainakin seuraavia:
Vain elämää, 20 suosikkia -sarjassa vuonna 1996 julkaistu Irwin Goodman -kokoelmalevy
Vain elämää – Kootut levytykset 1965–1990, lähes koko Irwin Goodmanin tuotannon sisältävä kokoelmaboksi vuodelta 2010
”Vain elämää”, Irwin Goodmanin vuonna 1973 julkaistu musiikkikappale
Vain elämää, Nelosen musiikkiaiheinen televisiosarja
Vain elämää, Vain elämää -televisiosarjan pohjalta tehty kokoelmalevy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vain elämää”, voi hakea sivunnimihaulla, laajalla sivunnimihaulla tai tekstihaulla.
Tupakansytytinneste

Tupakansytytinneste voi tarkoittaa
Tavallisten sytyttimien polttoainetta, joka on butaani.
Sytytinnestettä, jota käytetään tietyissä sytyttimissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tupakansytytinneste”, voi hakea sivunnimihaulla, laajalla sivunnimihaulla tai tekstihaulla.
Unico Wilhelm van Wassenaer

Georg Desmarées: Unico Wilhelm van Wassenaer, 1745.
Unico Wilhelm van Wassenaer (30. lokakuuta 1692 Twickel – 9. marraskuuta 1766) oli hollantilainen diplomaatti ja säveltäjä, tosin säveltäjäksi hän paljastui vasta 1979.
Wassenaerin isoisä oli Alankomaiden kuninkaallisen laivaston komentaja Jacob van Wassenaer Obdam (1610–1665).
Wassenaerin tunnetuista sävellyksistä on merkittävin kuusi concerto grossoa käsittävä Concerti armonici, jonka tekijäksi on aiemmin merkitty Giovanni Battista Pergolesi. Wassenaer ei merkinnyt sitä omiin nimiinsä, vaan tekijäksi ilmoitettiin Illustrissimo Signore ('hyvin jalosukuinen herra'). Hänen esikuvansa oli viulutekniikkaa ja concerto grossoa kehittänyt Pietro Antonio Locatelli.
Aiheesta muualla

Kuvia tai muita tiedostoja aiheesta Unico Wilhelm van Wassenaer Wikimedia Commonsissa
Unico Willem van Wassenaer: the mystery composer
Six Concerti Armonici (Sei concerti armonici), published by Carlo Bacciccia Ricciotti, The Hague, 1740. Performed by The Stuttgart Baroque Orchestra (Archive.org)
Valkeiskylän ja Ventojoen metsät

Valkeiskylän ja Ventojoen metsät on Natura 2000-alue, joka sijaitsee Pielaveden kunnassa. Pohjoisempana sijaitseva Valkeiskylän metsä on noin kilometrin päässä Ventojoen metsästä. Molemmat metsäalueet ovat suurimmalta osaltaan tuoretta kangasmetsää ja suurin osa puustosta on kuusikkoa ja siellä täällä kasvaa myös koivuja ja haapoja. Valkeiskylän metsä on osittain lehtomaista kangasta. Alueella on siellä täällä lahopuita. Ventojoen metsässä on paikoin korpea ja rämettä. Alueella on lahopuita sekä maassa että pystypuissa. Pystyssä olevat lahopuut ovat ohuita kuusia ja paksumpia koivuja, haapoja ja raitoja. Ventojoen varrella kasvillisuus on paikoin luhtamaista ja paikoin on rämettä, missä kasvaa paljolti suovarpuja. Alueen luontoarvot liittyvät vanhojen kuusimetsien ja vesiympäristön luonnontilaisuuteen sekä korpisoihin. Alueen luonnonsuojelun tarkoituksena on tiettyjen lajien ja elinympäristöjen suojelu ja luonnon oman kiertokulun vaaliminen. Alueella tehdään luonnon hoito- ja ennallistamistoimenpiteitä. Valkeiskylän metsät ovat vanhojen metsien suojeluohjelman piirissä. Valkeiskylän ja Ventojoen metsissä on tehty sammalkartoitus, joka liittyi Hydrologia-LIFE-hankkeeseen. Tutkimuksessa alueelta löydettiin uhanalaista haapariippusammalta ja muutamia alueellisesti uhanalaisia ja silmällä pidettäviä sammallajeja.
Unelmien nainen

| Unelmien nainen> Born Yesterday |
| --- | --- |

Ohjaaja:  Luis Mandoki
Käsikirjoittaja:  Douglas McGrath
Perustuu:  Garson Kaninin näytelmään Born Yesterday
Tuottaja:  D. Constantine Conte
Säveltäjä:  George Fenton
Kuvaaja:  Lajos Koltai
Leikkaaja:  Lesley Walker
Pääosat:   John Goodman  Melanie Griffith  Don Johnson 
Valmistustiedot
Valmistusmaa:  Yhdysvallat
Tuotantoyhtiö:  Hollywood Pictures
Levittäjä:  Walt Disney Studios Motion Pictures Netflix
Ensi-ilta:   26. maaliskuuta 1993  26. marraskuuta 1993 (Suomi) 
Kesto:  100 min
Alkuperäiskieli:  englanti
Tuotto:  17 952 857 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Unelmien nainen (Born Yesterday) on Luis Mandokin ohjaama yhdysvaltalainen romanttinen komedia vuodelta 1993. Elokuva kertoo liikemiehestä, joka haluaa sivistää rahvaanomaista rakastajatartaan. Tarina on uudelleenfilmatisointi George Cukorin komediaklassikosta Eilen syntynyt (1950).
Elokuva oli tilaustyö Melanie Griffithille ja Don Johnsonille, jotka olivat naimisissa elokuvan tekoaikana.
Rooleissa

| 0 | 1 | 2 |
| --- | --- | --- |
|  Melanie Griffith  | … |  Billie Dawn   |
|  John Goodman  | … |  Harry Brock   |
|  Don Johnson  | … |  Paul Verrall   |
|  Edward Herrmann  | … |  Ed Devery   |
|  Max Perlich  | … |  JJ   |
|  Jerry Lee Lewis  | … |  Phillipe   |
|  Benjamin C. Bradlee  | … |  Alex Duffee, laivastoministeri   |
|  Sally Quinn  | … |  Beatrice Duffee   |
|  Fred Dalton Thompson  | … |  Senaattori Hedges   |
|  Celeste Yarnall  | … |  Mrs. Hedges   |
Arvioita

Video-oppaassa vuodelta 1994 Bello Romano kutsuu elokuvaa Cukorin komediaklassikon Eilen syntynyt vanhahtavaksi ja viihdyttäväksi mutta hengettömäksi kierrätykseksi. Hän antaa Unelmien naiselle kaksi tähteä viidestä, mikä vastaa sanallista arviota ”keskinkertainen”.
Valkeisjärvi (Siikajoki)

| Valkeisjärvi Valkiaisjärvi |
| --- | --- |
Valtiot:   Suomi
Paikkakunta:  Pohjois-Pohjanmaa
Koordinaatit:  64°35′25″N, 24°51′03″E
Järvinumero:  57.096.1.001
Mittaustietoja
Rantaviiva:  1,98 km
Pinta-ala:  18,68 km²
 fiValkeisjärvi 
Valkeisjärvi on järvi Relletin kylässä Siikajoella. Järven pinta-ala on 18,68 hehtaaria ja rantaviiva 1,98 kilometriä. Järven ympärillä on paljon suota.
Tuupalan museo

| Tuupalan museo |
| --- | --- |
 Tuupalan museon päärakennus
Tyyppi:  Museo, paikallismuseo 
Osoite:  Tervatie 1, 88900 Kuhmo  
Sijainti:  Kuhmo 
Perustettu:  1975
Ylläpitäjä:  Kuhmon kaupunki
Kotisivut:  https://www.kuhmo.fi/kulttuuri-ja-vapaa-aika/museot/tuupalan-museo/
Koordinaatit:  64°07′30″N, 29°30′14″E
 fiTuupalan museo 
  
Tuupalan talomuseo on Kuhmon kaupungin ylläpitämä museo, joka on perustettu vuonna 1975. Talo on nimetty Tuupaisten suvun mukaan, jotka asuttivat ja viljelivät tilaa 1600-luvulla. Museoalue käsittää Tuupalan alkuperäisten rakennusten lisäksi saunan ja riihen, jotka on saatu Kuusamonkylän Alavan talosta. Keskiössä on kuitenkin 1800-luvun puolivälissä valmistunut päärakennus, jonka huoneet on sisustettu 1800–1900-luvun interiöörein. Tuupalan työväen oloihin voi tutustua pikkupirtissä, jossa asui talon karjakko perheineen. Tuupalassa on toiminut mm. kestikievari, posti, apteekki, useita kauppoja, kirjasto, hammaslääkäri ja talvisodan aikana esikuntaselvennä.
Tuupalan tilan omistivat vuodesta 1884 lähtien kauppias Petter Johan Kainulainen ja puolisonsa Helena Kainulainen, jotka asuivat talossa lapsineen. Kainulaisten lapsista tytär Hilja Gestrin os. Kainulainen vaikutti myöhemmin arkkitehtina Tampereella.
Rakennukset

1.Päärakennus
2.Sivurakennus
3.Pikkupirtti
4.Piha-aitta
5.Sauna
6.Riihi
Museokäytössä olevat rakennukset
Kuvia

Pikkupirttiä asutti karjakko perheineen
Kuusamonkylän Alavan talosta tuotu sauna
Sänky pikkupirtissä
Pikkupirtin uuni
Päärakennuksen ruokailusali
Ruokailusali
Aiheesta muualla

Tuupalan museo Kainuun paikallismuseoita ja kulttuuriympäristökohteita -portaalissa
Kuvia tai muita tiedostoja aiheesta Tuupalan museo Wikimedia Commonsissa
Uljoty

Uljoty (ven. Улёты) on kylä ja maalaiskunta Taka-Baikalian aluepiirissä Venäjällä. Se sijaitsee Ingoda-joen yläjuoksulla 120 kilometriä Tšitasta lounaaseen. Kylä on Uljotyn piirin keskus. Asukkaita on 6 400 henkeä (vuonna 2002).
Uljoty on venäläisten uudisasukkaiden perustama. Ensimmäisen kerran se mainitaan vuonna 1788. Kylässä on keskikoulu, lasten luomistyön keskus, kulttuuritalo, kaksi kirjastoa ja piirisairaala. Kulttuuritalon yhteydessä toimii kansanteatteri, kansankuoro ja nukketeatteri. Paikallislehtenä ilmestyy Uljotovski vestnik.
Aiheesta muualla

Uljoty Taka-Baikalian tietosanakirjassa (venäjäksi)